Source: https://www.danovecentrum.sk/aktuality/uctovna-zavierka-podnikatelov-v-sustave-podvojneho-uctovnictva-za-rok-2018-toptema-dc-1-2019.htm
Timestamp: 2020-07-09 14:09:27+00:00
Document Index: 15208735

Matched Legal Cases: ['§ 6', '§ 3', '§ 3', '§ 17', '§ 49', '§ 49', '§ 49']

Daňové centrum - Účtovná závierka v podvojnom účtovníctve za rok 2018
Účtovná jednotka má povinnosť zostaviť riadnu účtovnú závierku za účtovné obdobie. Účtovným obdobím je 12 po sebe idúcich kalendárnych mesiacov.
Dátum publikácie:28. 1. 2019
Každá účtovná jednotka, ktorá vedie účtovníctvo, je povinná zostaviť aj účtovnú závierku, čo vyplýva z § 6 ods. 4 zákona č. 431/2002 Z. z. o účtovníctve.
Účtovnú závierku zostavuje vždy, keď uzavrie účtovné knihy. Ak účtovné knihy uzavrie k poslednému dňu účtovného obdobia, zostavuje účtovnú závierku ako riadnu, v ostatných prípadoch zostavuje účtovnú závierku mimoriadnu. Priebežná účtovná závierka sa zostavuje v prípadoch, ak to vyžaduje osobitný predpis, napr. zákon o bankách.
Väčšina účtovných jednotiek má účtovné obdobie kalendárny rok. Podľa § 3 ods. 4 zákona o účtovníctve účtovným obdobím môže byť aj hospodársky rok, t. j. obdobie nepretržite po sebe idúcich 12 kalendárnych mesiacov, ktoré nie je zhodné s kalendárnym rokom. K zmene účtovného obdobia môže dôjsť vždy len k prvému dňu kalendárneho mesiaca.
Zmenu účtovného obdobia je účtovná jednotka podľa § 3 ods. 6 zákona o účtovníctve povinná písomne oznámiť miestne príslušnému správcovi dane najmenej 15 dní pred zmenou účtovného obdobia.
Podľa § 17 ods. 8 zákona o účtovníctve je účtovná jednotka povinná zostaviť účtovnú závierku najneskôr do šiestich mesiacov od dátumu, ku ktorému sa zostavuje, ak osobitný predpis neustanovuje inak. Osobitným predpisom je zákon č. 595/2003 Z. z. o dani z príjmov, ktorý v § 49 ods. 2 ustanovuje, že daňovník podáva daňové priznanie do troch kalendárnych mesiacov po uplynutí zdaňovacieho obdobia.
Na účely podania daňového priznania je daňovník povinný podľa § 49 ods. 11 zákona o dani z príjmov zostaviť účtovnú závierku ku koncu zdaňovacieho obdobia a v termíne na podanie daňového priznania ju uložiť do registra účtovných závierok podľa zákona o účtovníctve.
Ak sa daňovníkovi na základe podaného oznámenia podľa § 49 ods. 3 zákona o dani z príjmov predĺži lehota na podanie daňového priznania, predlžuje sa aj termín na vyhotovenie účtovnej závierky.
Účtovná jednotka pri zostavovaní účtovnej závierky realizuje nasledovné činnosti:
vykonanie inventarizácie majetku, záväzkov a rozdielu majetku a záväzkov,
kontrolu vedenia účtovníctva v priebehu účtovného obdobia vrátane zúčtovania výsledku hospodárenia za predchádzajúce účtovné obdobie a zaúčtovania všetkých účtovných prípadov bežného účtovného obdobia,
účtovanie závierkových a upravujúcich závierkových účtovných prípadov,
zistenie výsledku hospodárenia pred zdanením,
zaúčtovanie dane z príjmov,
uzatvorenie účtovných kníh,
pričom postupuje podľa platných právnych predpisov, vnútorných predpisov, predovšetkým predpisu k účtovnej závierke, ktorý by mal obsahovať najmä:
termín na odovzdanie všetkých dokladov a informácií pre uzatvorenie roka z jednotlivých prevádzok na ekonomický úsek zamestnancom zodpovedným za ich spracovanie a zaúčtovanie,
postup a časový harmonogram na spracovanie všetkých účtovných dokladov a jednotlivých závierkových prác,
zodpovedné osoby za výkon jednotlivých závierkových prác,
termín a zodpovednú osobu za zostavenie účtovnej závierky.
2) malej účtovnej jednotky a veľkej účtovnej jednotky
Pri vedení účtovníctva a zostavovaní účtovnej závierky za rok 2018 podnikatelia účtujúci v sústave podvojného účtovníctva postupujú podľa:
zákona č. 431/2002 Z. z. o účtovníctve v znení neskorších predpisov:
s účinnosťou od 1. 1. 2018 v znení novely č. 264/2017 Z. z. a č. 275/2017 Z. z.,
s účinnosťou od 1. 10. 2018 v znení novely č. 213/2018 Z. z.,
opatrenia MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (postupy účtovania) v znení neskorších predpisov:
s účinnosťou od 1. 1. 2018 v znení novely č. MF/14776/2017-74,
s účinnosťou od 1. 10. 2018 v znení novely č. MF/015328/2018-74,
opatrenia MF SR č. MF/15464/2013-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre mikro účtovné jednotky v znení neskorších predpisov:
s účinnosťou od 1. 1. 2018 v znení novely č. MF/14775/2017-74,
opatrenia MF SR č. MF/23378/2014-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre malé účtovné jednotky v znení neskorších predpisov:
s účinnosťou od 1. 1. 2018 v znení novely č. MF/14774/2017-74,
opatrenia MF SR č. MF/23377/2014-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu v znení neskorších predpisov:
s účinnosťou od 1. 1. 2018 v znení novely č. MF/14770/2017-74,
ďalších právnych noriem, predovšetkým:
zákona č. 222/2004 Z. z. o dani z pridanej hodnoty,
zákona č. 513/1991 Zb. Obchodného zákonníka.
1. Veľkostná skupina účtovnej jednotky a špecifiká účtovania
2. Inventarizácie majetku, záväzkov a rozdielu majetku a záväzkov
3. Kontrola vedenia účtovníctva v priebehu účtovného obdobia vrátane zúčtovania výsledku hospodárenia
4. Účtovanie závierkových a upravujúcich závierkových účtovných prípadov
5. Zistenie výsledku hospodárenia
6. Splatná a odložená daň z príjmov
7. Uzatvorenie účtovných kníh
9. Opravy zistených chýb
10. Komplexný príklad k zostaveniu účtovnej závierky
4. Príprava na zostavenie účtovnej závierky v jednoduchom účtovníctve za rok 2018
5. Zostavenie a uloženie účtovnej závierky v jednoduchom účtovníctve za rok 2018
6. Záver (Účtovná závierka v jednoduchom účtovníctve za rok 2018)
7. Príklad na zostavenie účtovnej závierky v jednoduchom účtovníctve za rok 2018